*Projekts*

LATVIJAS REPUBLIKAS MINISTRU KABINETS

20\_\_.gada \_\_.\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Valsts zemes dienesta**

**maksas pakalpojumu cenrādis un samaksas kārtība**

Izdoti saskaņā ar

Likuma par budžeta un finanšu vadību 5.panta devīto daļu, Nekustamā īpašuma valsts kadastra likuma 99. un 101.pantu, Administratīvo teritoriju un apdzīvoto vietu likuma 17.panta piektās daļas 3.punktu, Apgrūtināto teritoriju informācijas sistēmas likuma 12.panta trešo daļu un Ģeotelpiskās informācijas likuma 26.panta desmito daļu

1. Noteikumi nosaka Valsts zemes dienesta sniegto maksas pakalpojumu cenrādi (pielikums) (turpmāk – cenrādis) un kārtību, kādā persona maksā par šādiem Valsts zemes dienesta sniegtajiem maksas pakalpojumiem (turpmāk – pakalpojums):

[1.1](http://likumi.lv/doc.php?id=224277&from=off#n1.1). nekustamā īpašuma objekta vai zemes vienības daļas noteikšana un nekustamā īpašuma veidošana;

1.2. kadastra objekta un kadastra datu reģistrācija un [Nekustamā īpašuma valsts kadastra likuma](http://likumi.lv/ta/id/124247-nekustama-ipasuma-valsts-kadastra-likums) 57.panta 1. un 1.1punktā minēto kadastra datu aktualizācija;

1.3. kadastra informācijas sagatavošana un izsniegšana personai par tās kadastra objektu (izņemot [Nekustamā īpašuma valsts kadastra likuma](http://likumi.lv/ta/id/124247-nekustama-ipasuma-valsts-kadastra-likums) [85.pantā](http://likumi.lv/ta/id/124247-nekustama-ipasuma-valsts-kadastra-likums#p85) minēto gadījumu);

1.4. kadastra informācijas sagatavošana, izmantošana un pieejamības nodrošināšana (izņemot [Nekustamā īpašuma valsts kadastra likuma](http://likumi.lv/ta/id/124247-nekustama-ipasuma-valsts-kadastra-likums) [98.pantā](http://likumi.lv/ta/id/124247-nekustama-ipasuma-valsts-kadastra-likums#p98) minētos gadījumus), kā arī statistiskās un analītiskās informācijas sagatavošana, izmantojot kadastra informāciju;

1.5. Valsts adrešu reģistra datu izsniegšana;

1.6. Apgrūtināto teritoriju informācijas sistēmas datu sagatavošana un izsniegšana;

1.7. augstas detalizācijas topogrāfiskās informācijas sagatavošana un izsniegšana.

2. Persona par pakalpojumu maksā saskaņā ar cenrādi, izņemot normatīvajos aktos noteiktos gadījumus, kad pakalpojuma sniegšana ir bez maksas.

3. Valsts zemes dienests viena pasūtījuma ietvaros sniedz vienu vai vairākus pakalpojumus atbilstoši personas pieprasījumam.

4. Ja persona vēlas saņemt pakalpojumu divas reizes īsākā termiņā, nekā noteikts attiecīgajos normatīvajos aktos, un tas ir tehniski iespējams, cenai par pakalpojumu piemēro koeficientu divi. Cenrāža VII nodaļā minētos pakalpojumus nesniedz īsākā termiņā.

5. Ja Valsts zemes dienests pakalpojuma sniegšanu organizē gan elektroniskā veidā, gan klātienē vai pa pastu un persona pakalpojumu pieprasa, tai skaitā dokumentus iesniedz, un saņem elektroniskā veidā, Valsts zemes dienests par elektronisko pakalpojumu piemēro desmit procentu cenas samazinājumu.

6. Ja Valsts zemes dienests pakalpojuma sniegšanu organizē tikai elektroniskā veidā un persona pakalpojumu pieprasa vai saņem klātienē, Valsts zemes dienests piemēro papildus maksu par apkalpošanu klātienē saskaņā ar cenrādi.

7. Maksu par pakalpojumu veido:

7.1. viena cenrādī norādītā cena;

7.2. vairāku cenrādī norādīto cenu summa;

7.3. vairāku cenrādī norādīto pakalpojuma elementu cenas un daudzuma reizinājumu summa.

4

8. Pirms pakalpojuma izpildes uzsākšanas persona saskaņā ar Valsts zemes dienesta sagatavoto rēķinu samaksā priekšapmaksu pilnā apmērā, izņemot:

8.1. būves kadastrālās uzmērīšanas pakalpojumus, par kuriem persona maksā priekšapmaksu 50 procentu apmērā no prognozētās maksas;

8.2. ja maksu par pakalpojumu veido saskaņā ar šo noteikumu 7.3.apakšpunktā minēto un pieņemot pakalpojumu, nav iespējams aprēķināt pakalpojuma kopējo maksu, persona maksā priekšapmaksu cenrādī norādītās pakalpojuma elementa vienas mērvienības cenas apmērā, izņemot būves kadastrālās uzmērīšanas pakalpojumus.

1. 5

9. Ja maksu par pakalpojumu veido saskaņā ar šo noteikumu 7.3.apakšpunktā minēto, Valsts zemes dienests sagatavo tāmi un tāmes summu iekļauj rēķinā.

10. Prognozētās maksas apmērs, ko aprēķina priekšapmaksas veikšanai, var atšķirties no pasūtījuma tāmes summas, kas aprēķināta atbilstoši faktiski izpildīto darbu apjomam.

* + - * 1. 6

11. Valsts zemes dienests pakalpojuma izpildi uzsāk nākamajā darbdienā pēc pieprasījuma saņemšanas, ja ir veikta šo noteikumu [8.punktā](http://likumi.lv/doc.php?id=224277&from=off#p4) minētā priekšapmaksa un maksājums Ministru kabineta noteiktajā kārtībā ir atzīts par saņemtu valsts budžetā.

* + - 1. 7

12. Ja šo noteikumu [8](http://likumi.lv/doc.php?id=224277&from=off#p4).punktā minētā priekšapmaksa nav samaksāta 30 kalendāra dienu laikā pēc rēķina izrakstīšanas, uzskatāms, ka persona ir atteikusies no pakalpojuma un pasūtījums ir anulēts.

1. 8

13. Valsts zemes dienests par sniegto pakalpojumu personai izraksta un izsniedz rēķinu.

14. Persona Valsts zemes dienesta izrakstīto rēķinu samaksā 15 kalendāra dienu laikā pēc tā izrakstīšanas.

1. 9

15. Par pakalpojumu persona norēķinās:

15.1. ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu likuma izpratnē;

15.2. ar maksājumu karti maksājumu karšu pieņemšanas terminālī Valsts zemes dienestā;

15.3. izmantojot tiešsaistes maksājuma pakalpojumu Valsts zemes dienesta datu izplatīšanas portālā.

11

16. Maksājuma iekasēšanas izdevumus sedz persona.

1. 12

17. Ja persona nav samaksājusi rēķinu norādītajā termiņā, Valsts zemes dienestam ir tiesības datus par personu nodot parāda piedziņas pakalpojuma sniedzējam.

18. Ja nav ierosināta tiesvedība par pakalpojuma maksas apmēru, pamatotību vai aprēķinu pareizību, izpildīto pakalpojumu persona saņem pēc tam, kad par to izrakstītie rēķini, kā arī par citiem personai sniegtajiem pakalpojumiem izrakstītie rēķini, kuriem iestājies samaksas termiņš, ir samaksāti pilnā apmērā un šie maksājumi Ministru kabineta noteiktajā kārtībā ir atzīti par saņemtiem valsts budžetā.

19. Ja ir ierosināta tiesvedība par pakalpojuma maksas apmēru, pamatotību vai aprēķinu pareizību, izpildīto pakalpojumu persona saņem pēc tam, kad stājies spēkā tiesas spriedums un persona ir samaksājusi atbilstoši tiesas spriedumā noteiktajam un maksājumi Ministru kabineta noteiktajā kārtībā ir atzīti par saņemtiem valsts budžetā.

1. 14

20. Valsts zemes dienests pakalpojuma izpildi var pārtraukt:

20.1. normatīvajos aktos noteiktajā kārtībā;

20.2. personai rakstiski atsakoties no pakalpojuma.

1. 15

21. Pārtraucot pakalpojuma izpildi, Valsts zemes dienests sagatavo tāmi un no saņemtās pakalpojuma priekšapmaksas summas sedz izmaksas par darbiem, kas veikti līdz pakalpojuma izpildes pārtraukšanai, šādā kārtībā:

21.1. ja saņemtā priekšapmaksa nesedz izpildīto darbu izmaksas, Valsts zemes dienests izraksta personai rēķinu 15 kalendāra dienu laikā pēc pakalpojuma pārtraukšanas. Persona rēķinu samaksā 15 kalendāra dienu laikā pēc tā izrakstīšanas;

21.2. ja personas samaksātā priekšapmaksa pārsniedz izpildīto darbu izmaksas, Valsts zemes dienests informē personu par aprēķināto starpību un atmaksā to šo noteikumu [23.punktā](http://likumi.lv/doc.php?id=224277&from=off#p17) noteiktajā kārtībā.

22. Ja pakalpojums nav izpildīts noteiktajā termiņā no Valsts zemes dienesta atkarīgu apstākļu dēļ, personai ir tiesības rakstiski atteikties no pakalpojuma. Ja persona atsakās no pakalpojuma, Valsts zemes dienests pārtrauc pakalpojuma izpildi un atmaksā personas samaksāto naudas summu pilnā apmērā šo noteikumu [23.punktā](http://likumi.lv/doc.php?id=224277&from=off#p17) noteiktajā kārtībā.

1. 17

23. Šo noteikumu [21.2](http://likumi.lv/doc.php?id=224277&from=off#p15.2).apakšpunktā un [22.punktā](http://likumi.lv/doc.php?id=224277&from=off#p16) minētajā gadījumā persona Valsts zemes dienestam iesniedz iesniegumu, kurā norādīti dati par personu (fiziskai personai – vārds, uzvārds un personas kods vai identifikācijas kods, juridiskai personai – nosaukums un reģistrācijas numurs), bankas rekvizīti un konta numurs. Valsts zemes dienests ne vēlāk kā 45 kalendāra dienu laikā no personas iesnieguma saņemšanas dienas atmaksā personai attiecīgo naudas summu, veicot pārskaitījumu ar kredītiestādes starpniecību.

1. 18

24. Personai un Valsts zemes dienestam rakstiski vienojoties, var nepiemērot šo noteikumu [8](http://likumi.lv/doc.php?id=224277&from=off#p4)., 12., [14.](http://likumi.lv/doc.php?id=224277&from=off#p7), [18.](http://likumi.lv/doc.php?id=224277&from=off#p13), 19., [20.](http://likumi.lv/doc.php?id=224277&from=off#p14), [21.](http://likumi.lv/doc.php?id=224277&from=off#p15) un [22.punkta](http://likumi.lv/doc.php?id=224277&from=off#p16) nosacījumus.

1. 19

25. Atzīt par spēku zaudējušiem Ministru kabineta 2011.gada 11.janvāra noteikumus Nr.20 „Valsts zemes dienesta sniegto maksas pakalpojumu samaksas kārtība” (Latvijas Vēstnesis, 2011, 8.nr.) un Ministru kabineta 2013.gada 17.septembra noteikumus Nr.896 „Valsts zemes dienesta maksas pakalpojumu cenrādis” (Latvijas Vēstnesis, 2013, 193.nr.).

26. Maksa par pakalpojumu, kas pieprasīts līdz šo noteikumu spēkā stāšanās dienai, ir aprēķināma atbilstoši pakalpojuma maksai, kāda tā bija pieprasīšanas dienā.

27. Noteikumi stājas spēkā 2016.gada 11.janvārī.

Ministru prezidente Laimdota Straujuma

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

10.12.2015. 14:59

1052

A.Ērgle-Bīmane

67220290, anda.ergle-bimane@vzd.gov.lv